CELEX: 32013R0276
Language: lv
Date: 2013-03-19 00:00:00
Title: Komisijas Īstenošanas regula (ES) Nr. 276/2013 ( 2013. gada 19. marts ) par atsevišķu preču klasifikāciju kombinētajā nomenklatūrā

23.3.2013   
            
            
               LV
            
            
               Eiropas Savienības Oficiālais Vēstnesis
            
            
               L 84/9
            
         KOMISIJAS ĪSTENOŠANAS REGULA (ES) Nr. 276/2013
   (2013. gada 19. marts)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir nepieciešams pieņemt noteikumus par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifu un citus pasākumus, kas saistīti ar preču tirdzniecību, minētie noteikumi attiecas arī uz visām citām nomenklatūrām, kas pilnīgi vai daļēji balstās uz KN vai pievieno tai papildu apakšnodaļas un ir izveidotas ar īpašiem Savienības noteikumiem.
            
         
               (3)
            
            
               Šīs regulas pielikuma tabulas 1. slejā aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. slejā norādīto KN kodu atbilstīgi 3. slejā noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. slejā aprakstītās preces kombinētajā nomenklatūrā klasificē ar tabulas 2. slejā norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 19. martā
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Koksnes kompozītmateriāla terases seguma dēlis, kura izmēri ir aptuveni 0,15 × 0,02 × 3,7 m un kurš sastāv no koksnes šķiedras atlikumiem (60 %), pārstrādātas plastmasas (HDPE) (30 %), neplastmasas piedevām, inertām pildvielām, UV stabilizatoriem un pigmentiem (10 %). Dēlis ir izgatavots ar ekstrūzijas metodi. Tam ir taisnstūra profila forma un blīvums 1,20 g/cm3.
                  Augšējā virsma ir graudaina un teksturēta, savukārt apakšējā virsma – rievota. Gar dēļa malu visā garumā ir gropes.
                  Tam ir cieta, neelastīga plastmasas izstrādājuma īpašības, un tā pildījums ir koksnes atlikumi. Tas ir koka aizstājējs, un to izmanto, piemēram, terases segumu un celiņu izveidei.
               
               
                  3918 90 00
               
               
                  Klasifikācija noteikta, ievērojot 1., 3.b) un 6. vispārīgo kombinētās nomenklatūras interpretācijas noteikumu un KN kodu 3918 un 3918 90 00 formulējumu.
                  Ņemot vērā, ka koksnes šķiedras ir tikai pildījums un ka plastmasa satur koksnes šķiedras un nosaka izstrādājuma pamatīpašības, klasificēšana 44. nodaļā pie koka izstrādājumiem nav iespējama (sk. arī HS skaidrojumus par 44. nodaļu). Tādējādi izstrādājumu uzskata par plastmasu, ko izmanto terases segumam.
                  Tāpēc izstrādājums ir klasificējams pie plastmasas grīdas segumiem ar KN kodu 3918 90 00.